༔ ཨ་སུ་ར་ཡི་བྲག་ཕུག་ཆེན་པོ་རུ༔ ཀུན་དགའ་བོ་ཡི་དྲུང་དུ་ཕྱིན་ནས་སུ༔ སངས་རྒྱས་བསྟན་ལ་རབ་ཏུ་བྱུང་ཚུལ་མཛད༔ དེ་ཚེ་ས་ཡི་ལྷ་མོས་ཆོས་གོས་ཕུལ༔
མཚན་ཡང་གུ་རུ་ཤཱཀྱ་སེངྒེར་གྲགས༔ རྟ་ཟླའི་ཚེས་བཅུར་ཟ་ཧོར་འདུལ་དུ་བྱོན༔ གཙུག་ལག་འཛིན་གྱིས་མེ་ལ་གསོན་བསྲེགས་བྱས༔ མེ་དཔུང་མཚོར་བསྒྱུར་པད་སྡོང་རྩེ་ལ་བཞུགས༔
རྒྱལ་པོས་གནོང་འགྱོད་དྲག་པོས་མཐོལ་བཤགས་ཏེ༔ རྒྱལ་སྲིད་ཕུལ་བྱས་རྒྱལ་སར་བཏོན་ནས་སུ༔ ཟ་ཧོར་རྒྱལ་ཁམས་ཐམས་ཅད་ཆོས་ལ་བཙུད༔ གུ་རུ་པདྨ་སམ་བྷ་ཞེས་སུ་གྲགས༔
ལུག་ཟླའི་ཚེས་བཅུར་མ་ར་ཏི་ཀར་བྱོན༔ ཡབ་ཡུམ་སྙོམས་འཇུག་ཚེ་ཡི་རིག་འཛིན་བསྒྲུབས༔ ཚེ་དཔག་མེད་མགོན་མངོན་བྱོན་དབང་བསྐུར་ནས༔ ལུང་བསྟན་ཐོབ་ཅིང་ཚེ་ཡི་རིག་འཛིན་
བརྙེས༔ འགྲོ་དོན་མཐར་ཕྱིན་བསྟན་པ་མཐའ་རུ་རྒྱས༔ མཚན་ཡང་གུ་རུ་པདྨ་བཛྲ་གྲགས༔ ཁྱི་ཡི་ཟླ་བའི་ཚེས་བཅུའི་ཉིན་དུས་སུ༔ དུར་ཁྲོད་ཆེན་པོ་སྐུ་ལ་རྫོགས་སུ་བྱོན༔ མ་མོ་
མཁའ་འགྲོ་དབང་བསྡུས་ཆོས་འཁོར་བསྐོར༔ དུར་ཁྲོད་ལ་གནས་འགྲོ་རྣམས་ཆོས་ལ་བཙུད༔ ཐམས་ཅད་མངོན་སངས་རྒྱས་པའི་འབྲས་བུ་ཐོབ༔ མཚན་ཡང་གུ་རུ་ཉི་མ་འོད་ཟེར་
482

সাঁ៖
ཉིས་བརྒྱ་ ཉེར་གཅིག་
4
གྲགས༔ ཕག་གི་ཟླ་བའི་ཚེས་བཅུའི་ཉིན་པ་ལ༔ འོག་མིན་གནས་སུ་ཀུན་བཟང་དྲུང་དུ་བྱོན༔ ཡང་གསང་བླ་མེད་གསང་སྔགས་རྡོ་རྗེའི་ཐེག༔ ཐེག་ཀུན་ i
ཡང་སྙིང་མ་ལུས་ཡོངས་རྫོགས་གསན༔ ཀུན་བཟང་འོད་མི་འགྱུར་བའི་དགོངས་ཉམས་ཐོབ༔ སྐུ་གསུམ་ལྷུན་གྲུབ་བདག་ཉིད་ཆེན་པོ་བརྙེས༔ མཚན་ཡང་གུ་རུ་རྡོ་རྗེ་འཆང་ཆེན་
གྲགས༔ བྱི་བ་ཟླ་བའི་ཚེས་བཅུའི་ཉིན་པ་ལ༔ བལ་ཡུལ་ཡང་ལེ་ཤོད་ཀྱི་བྲག་ཕུག་ཏུ༔ ཡང་དག་བདེ་གཤེགས་སྙིང་པོའི་སྒྲུབ་པ་མཛད༔ གྲུབ་པ་མངོན་གྱུར་སྡེ་བརྒྱད་བདུད་བགེགས་
རྣམས༔ མ་ལུས་བཏུལ་ནས་དམ་བཏགས་ཆོས་ལ་བཙུད༔ མཚན་ཡང་གུ་རུ་རྡོ་རྗེ་ཐོད་ཕྲེང་གྲགས༔ གླང་གི་ཟླ་བའི་ཚེས་བཅུའི་ཉིན་པ་ལ༔ མངའ་བདག་རྒྱལ་པོས་བོད་དུ་སྤྱན་དྲངས་
ནས༔ བོད་ཀྱི་གདུག་ཅན་བགེགས་འབྱུང་ཐམས་ཅད་བཏུལ༔ ལྷ་སྲིན་སྡེ་བརྒྱད་དམ་བཏགས་གཏེར་གཉེར་གཏད༔ ས་འདུལ་མཛད་ནས་དཔལ་གྱི་བསམ་ཡས་བཞེངས༔ མུན་གླིང་
བོད་ཀྱི་ཡུལ་ཁམས་ཆོས་ལ་ཚུད༔ མཚན་ཡང་གུ་རུ་པདྨ་འབྱུང་གནས་གྲགས༔ སྤྲེའུ་ཟླ་བའི་ཚེས་བཅུའི་ཉིན་པ་ལ༔ སྟག་ཚང་སེངྒེ་བསམ་འགྲུབ་ཀེའུ་ཚང་དུ༔ རྡོ་རྗེ་ཕུར་པའི་དཀྱིལ་ ie
483

གཏེར་ བདུད་འཇོམས་གླིང་པའི་གསུང་། གསར།
འཁོར་ཞལ་ཕྱེས་ནས༔ སྒྲུབ་པ་མཛད་ཅིང་གྲུབ་པ་མངོན་གྱུར་ནས༔ དུས་གཅིག་སྐུ་གསུམ་སྤྲུལ་པ་བཀྱེས་ནས་སུ༔ རྒྱ་གར་རྒྱ་ནག་བོད་ཀྱི་ཡུལ་ཁམས་སུ༔ བདུད་དང་དམ་སྲི་མུ་
སྟེགས་སྡེ་ཚོགས་བཏུལ༔ དེ་ནས་སྐུ་གསུམ་གཅིག་གྱུར་བོད་ཡུལ་དུ༔ གཏེར་ཁ་མང་སྦས་བསྟན་པ་མཐའ་རྒྱས་མཛད༔ མཚན་ཡང་གུ་རུ་རྡོ་རྗེ་གྲོ་ལོད་གྲགས༔ མཛད་ཚུལ་རྒྱས་
པར་བཤད་ན་ཟིན་དུས་མེད༔ ལར་ནི་གླིང་མཐའ་མུན་གླིང་མ་གཏོགས་པ༔ རྒྱ་གར་རྒྱ་ནག་བོད་ཡུལ་ཐམས་ཅད་ལ༔ བདག་གི་ཞབས་ཀྱིས་མ་བཅག་ས་ལ་ནི༔ རྨིག་རྗེས་སམ་ནི་ཏིལ་
མིག་ཙམ་ཡང་མེད༔ ལྷ་འདྲེ་མི་གསུམ་ཐམས་ཅད་ཆོས་ལ་བཙུད༔ བདག་ཉིད་ཡེ་སངས་རྒྱས་པ་རྡོ་རྗེའི་སྐུ༔ རྡོ་རྗེའི་སྐུ་ལ་རེག་འཛིན་མི་མངའ་ཡང་༔ གང་འདུལ་ཐབས་ཀྱིས་འགྲོ་ལ་
གཟུགས་སྐུར་བསྟན༔ བསྟན་པའི་བདག་པོ་སངས་རྒྱས་བཅོམ་ལྡན་འདས༔ རྡོ་རྗེའི་སྐུ་སྟེ་རྡོ་རྗེའི་སྐུ་མངའ་བ༔ གདུལ་བྱའི་མོས་ངོར་སྐུ་ལུས་བཞག་ཚུལ་བསྟན༔ དེ་བཞིན་བདག་
ཀྱང་རྡོ་རྗེའི་སྐུ་མངའ་ཡང་༔ ཐབས་ཀྱིས་འགྲོ་ལ་གཟུགས་སྐུར་ངོམས་པ་ཡིས༔ འགྲོ་བའི་དོན་ལ་ཇི་ལྟར་བརྩོན་བརྩོན་ཡང་༔ སེམས་ཅན་ལས་ངན་བཟློག་པའི་ཐབས་མ་མཆིས༔
484

ཉིས་བརྒྱ་ ཉེར་གཉིས་
4
응
མངའ་བདག་རྒྱལ་པོ་ཐུགས་བསྐྱེད་རྒྱ་ཆེ་ཡང་༔ སེམས་ཅན་ལས་ངན་ཆུད་ཟོས་གཏོང་ཐབས་མེད༔ དེ་ནས་མངའ་བདག་ཆོས་ཀྱི་རྒྱལ་པོ་ཡིས༔ ལེགས་སོ་ i
ལེགས་སོ་ཀུན་བཟང་རྡོ་རྗེ་འཆང་༔ བདག་གི་བོད་འབངས་སྐྱོབ་ཐབས་མ་མཆིས་ན༔ གསང་བའི་ཡང་གསང་མཁའ་འགྲོའི་སྙིང་ཁྲག་འདི༔ འབྱིན་དུས་ནམ་ཡིན་གཏེར་སྟོན་གང་གི་སྐལ༔
དེ་དུས་དུས་ཀྱི་བདེ་སྡུག་གང་ལྟར་ལགས༔ དེ་འོག་དུས་དང་གང་ཟག་ཇི་ལྟར་འབྱུང་༔ ཨོ་རྒྱན་ཆེན་པོས་བདག་ལ་བསྟན་དུ་གསོལ༔ དེ་ནས་ཨོ་རྒྱན་ཆེན་པོའི་ཞལ་ན་རེ༔ ཉོན་ཅིག་བོད་ཀྱི་
མངའ་བདག་ཆོས་ཀྱི་རྒྱལ༔ འདི་འབྱིན་དུས་ནི་སུམ་ཅུ་ཁ་རལ་དུས༔ དུས་དེར་གནམ་ལ་བྱ་དཀར་མཇུག་རིང་འཆར༔ བོད་དུ་དམ་ལོག་བདུད་ནག་ཕོ་མོ་བདུན༔ དུས་འཁྲུགས་མཚོན་གྱི་ཁྲག་
ཆར་དམར་པོ་འབེབས༔ ཕྱི་ནང་བར་གསུམ་འཁྲུགས་རྩོད་འཐབ་ར་འཆའ༔ ནད་རིམས་གོད་ཕུང་ལོ་ཉེས་སྣ་ཚོགས་འབྱུང་༔ དེ་དུས་གཏེར་འདིའི་གདུལ་བྱ་དུས་ལ་བབས༔ ཁྱད་པར་ཐུགས་
སྒྲུབ་གསང་བའི་རྒྱ་ཅན་འདི༔ སྒྲུབ་ལུགས་མི་འདྲ་བཅུ་བདུན་འདུས་པ་ལས༔ ཕྱི་ལྟར་ལྷ་ཡི་མདོག་མཚན་སོ་སོ་ལ༔ གསང་བ་རྡོ་རྗེ་གཞོན་ནུའི་སྒྲུབ་པའོ༔ རྣམ་འགྱུར་མ་ངེས་སོ་སོར་ ༦
485

གཏེར་ བདུད་འཇོམས་གླིང་པའི་གསུང་། གསར།
བསྒྱུར་བ་ཡིན༔ འདི་ཉིད་སྒྲུབ་རྒྱུན་འཛིན་པའི་ཡུལ་དེ་ལ༔ བདེ་ལེགས་ཀུན་བྱུང་ཕྱོགས་ལས་རྣམ་རྒྱལ་འཐོབ༔ འདི་ཉིད་དབང་སྐལ་བབས་པའི་གཏེར་སྟོན་ནི༔ འབྲོག་བན་ལོ་ཙཱའི་ཡང་སྲིད་
སྦས་ཚུལ་ཅན༔ ང་ཡི་ཕྲིན་ལས་སྤྲུལ་པ་བདུད་འཇོམས་གླིང་༔ བདུད་བགེགས་རྒྱལ་བསེན་ཀུན་གྱི་ཁ་གནོན་ཡིན༔ སྐྱེས་མཆོག་དམ་པ་དེ་ལ་དབང་བའོ༔ དེ་འོག་དུས་ནི་ཉི་ཤུ་ཁ་རལ་ལ༔
ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ མ་འོངས་དུས་ཀྱི་ལས་ཅན་སྐལ་ལྡན་རྣམས༔ བདག་གི་གསང་བའི་ཡང་གསང་ཐུགས་སྒྲུབ་འདི༔ ཉམས་སུ་ལེན་པའི་
གང་ཟག་ལས་འཕྲོ་ལྡན༔ ཕྱི་ནང་གསང་གསུམ་གཅིག་ཏུ་དྲིལ་ཏེ་བསྒྲུབ༔ འདི་བསྒྲུབ་སྐལ་ལྡན་ཕོ་མོ་བཅོ་ལྔ་ལ༔ རྡོ་རྗེ་ཕུར་པའི་གྲུབ་པ་མངོན་འགྱུར་ནས༔ སྣང་སྲིད་ལྷ་སྲིན་དམ་ལ་བཏགས་
པ་དང་༔ གྲུབ་པ་བརྒྱད་ལ་ཐོགས་མེད་དབང་འབྱོར་པའི༔ ཚེ་འདིར་མཆོག་གི་རིག་འཛིན་ཐོབ་འགྱུར་ཏེ༔ དབེན་པར་བཙན་ས་འཛིན་པ་ཤ་སྟག་འབྱུང་༔ འདི་དག་སྐལ་བར་བབས་པའི་ཟང་
ཆོས་སོ༔ གཞན་ཡང་རྟེན་འབྲེལ་སྣ་ཁ་མ་ལོག་ན༔ འདི་ཉིད་ཉམས་སུ་ལེན་པའི་གང་ཟག་ནི༔ སྟོང་ཕྲག་བདུན་གྱིས་རྣམ་སྨིན་རིག་འཛིན་འཐོབ༔ གྲོང་ཆོག་འཆོལ་བར་ངོམ་རྒྱུ་འདི་མ་ཡིན
486

ཉིས་བརྒྱ་ ཉེར་གསུམ་
4
ངེས་པར་ཉམས་སུ་ལེན་པའི་གང་ཟག་སྐལ༔ བཀའ་རྒྱ་གང་ཐུབ་གང་ལ་ནུས་པ་མྱུར༔ མན་ངག་རྫས་འཁོར་སྔགས་ཕྲེང་བསྐྱེད་རྫོགས་དབང་༔ གཅིག་བརྒྱུད་ i
ལས་ནི་གང་ལ་སྤེལ་ཆོག་མིན༔ གཅིག་བརྒྱུད་དུས་སུ་རྣོ་ནུས་ཤིན་ཏུ་མྱུར༔ མང་དུ་སྤེལ་ཚེ་ཅུང་ཟད་འགྱང་ནས་འགྲོ༔ རྒྱལ་ཁམས་ཁྱབ་ཚེ་སུམ་ཆ་ཡལ་བའོ༔ འདི་ཡི་བྱིན་རླབས་ཉམས་
པའི་རྒྱུ་རྐྱེན་ནི༔ བླ་སློབ་གཉིས་འགལ་བརྒྱུད་ཟམ་ཆད་པས་ཉམས༔ དྲེད་པོ་ལོག་སྤྱོད་དག་ལ་རྒྱ་བཀྲོལ་དང་༔ བདག་བསྟོད་གཞན་སྨད་གསང་སྒོ་འཆོལ་བ་དང་ཿ༔ སྣོད་མིན་དག་ལ་སྨིན་
གྲོལ་གདམས་པ་བསྟན༔ འདི་དག་བཀའ་ཡི་བྱིན་རླབས་ཉམས་རྒྱུ་རྐྱེན༔ བསྐྱེད་རྫོགས་མེད་པའི་བཟླས་བརྗོད་དངོས་གྲུབ་དཀོན༔ བྱང་ཆུབ་སེམས་མེད་སྒྲུབ་པ་རྒྱ་རེ་ཆུང་༔ དེ་ལ་སྒྲུབ་པའི་
དངོས་གྲུབ་ག་ལ་ཡོད༔ ཐེ་ཚོམ་ཅན་གྱི་དངོས་གྲུབ་འབུར་འཇོམས་བྱེད༔ དེ་ལ་སྒྲུབ་པའི་འབྲས་བུ་ག་ལ་ཡོད༔ རེ་ཆགས་ཅན་གྱིས་དངོས་གྲུབ་ཞོར་ལ་འཇོམས༔ དེ་ལ་དངོས་གྲུབ་རྟགས་
མཚན་ག་ལ་ཡོད༔ ང་ཡི་ཡང་གསང་སྙིང་གི་ཐིག་པ་འདི༔ གཞན་ལས་ཁྱད་འཕགས་འོ་མའི་མར་བཞིན་ནོ༔ སུ་ལ་མ་སྤེལ་རང་གི་ཉམས་སུ་ལོངས༔ སུ་མ་མགུ་ཡང་རང་བློ་བདེ་བས་ཆོག༔ ie
487

གཏེར་ བདུད་འཇོམས་གླིང་པའི་གསུང་། གསར།
ངོམས་པར་མ་བྱེད་གསང་བས་ཉམས་སུ་ལོངས༔ གཞན་གྱིས་གཤེ་སྐུར་འདེབས་ཤིང་ཡོ་ལོག་ཀྱང་༔ རང་དོན་ལྐོག་ཏུ་འགྲུབ་ན་དེས་ཆོག་གོ༔ རང་དོན་ཤོར་བའི་མདོ་མེད་ཀླད་མེད་ལ༔
ཀུན་གྱིས་བཀུར་ཡང་བསོད་ནམས་འཛད་རྒྱུ་ལས༔ ཅི་ཡང་མི་ཕན་ཕྱི་མར་དམྱལ་བར་ལྟུང་༔ ངོམས་པ་ཅན་གྱིས་དངོས་གྲུབ་འགྲུབ་པ་དཀོན༔ གསང་བར་འཛིན་པས་མི་འགྲུབ་གང་ཡང་མེད༔
ཚེ་འདི་མི་རྟག་སྤྲིན་བར་ཉི་ཞུར་ལ༔ ཆེ་འདོད་དྲག་འདོད་རེ་རློམས་ཟོབ་མ་ཆེ༔ རང་ལས་རང་ཉིད་སྐྱོབ་མཁན་གང་མེད་ན༔ གསོག་འཇོག་མ་བྱེད་མཆོད་སྦྱིན་ལས་ལ་ཐོངས༔ རྫུན་གྱི་མཐའ་
མ་རང་ལ་འཁོར་བ་འོང་༔ མི་མགོ་མ་བསྐོར་རང་མགོ་ཐོན་ཐབས་གྱིས༔ བླ་བཙུན་མཚམས་སྒྲུབ་མི་བྱེད་དཀོར་འབྱམས་མཁན༔ རང་གི་བསྐྱེད་རྫོགས་བསྒྲུབ་པའི་ཡོན་ཏན་ལ༔ བསམ་མནོ་
མི་བཏང་བ་རྣམས་སྨྱོན་པའོ༔ ལས་ཀྱི་རྣམ་སྨིན་སྨྱོན་པ་ཁྱི་ཁྲིད་འདྲ དེ་ལྟར་མ་བྱེད་ལས་ཅན་སྐལ་ལྡན་རྣམས༔ གསང་བའི་སྒོ་སྡོམ་སྒོ་གསུམ་སྒྲུབ་ལ་བརྩོན༔ ཚེ་འདིར་མཆོག་གི་དངོས་
གྲུབ་འཐོབ་པར་འགྱུར༔ ས་མ་ཡ༔ རྒྱ་རྒྱ་རྒྱ༔ པདྨ་བདག་གི་སྙིང་ཐིག་ཟབ་མོ་འདི༔ ཡེ་ཤེས་མཚོ་རྒྱལ་ཁྱོད་ཀྱིས་ཡི་གེར་ཐོབས༔ ཧོཿ གསོན་ཞིག་དགོངས་ཤིག་མཁའ་འགྲོ་ཆོས་སྐྱོང་
488

ཉིས་བརྒྱ་ ཉེར་བཞི་
4
៖
ཚོགས༔ སྔགས་ཀྱི་སྲུང་མ་ཨེ་ཀ་ཙ་ཏི་མ༔ མ་ཅིག་དཔལ་ལྡན་ལྷ་མོ་རེ་མ་ཏཱི༔ མ་མོ་བཅུ་གཉིས་དབང་མོ་ཉེར་བརྒྱད་དང་༔ བསྭེ་ལྕགས་དུང་གི་སྐྱེས་བུ་འཁོར་.
དང་བཅས༔ བསེ་མོ་མཆེད་བཞི་བཅུ་ཕྲག་ཉེར་ལྔ་དང་༔ རེ་ཏཱི་སྟོང་དང་རྩ་གཉིས་འཁོར་དང་བཅས༔ བདུད་མགོན་སེང་གདོང་ཡབ་ཡུམ་བཀའ་འཁོར་དང་༔ གནོད་སྦྱིན་ཤན་པ་དམར་ནག་
ཡབ་ཡུམ་འཁོར༔ བཙན་དམར་སྲོག་གི་ཤན་པ་སྐྱ་གཅིག་དང་༔ བཀའ་འཁོར་ལྷ་སྲིན་སྡེ་བརྒྱད་འཁོར་བཅས་ལ༔ བཀའ་འདི་གཏད་དོ་གཉེར་རོ་བཅོལ་ལོ་རྒྱ༔ ཕྱོགས་རྣམས་ཀུན་ཏུ་དར་ཞིང་
རྒྱས་པར་མཛོད༔ ཚུལ་བཞིན་ཉམས་སུ་ལེན་པའི་གང་ཟག་ལ༔ བདེན་པ་མཆོག་སྟོན་ཕྲིན་ལས་ཐོགས་མེད་སྒྲུབས༔ ཕ་མ་བུ་ཚ་བཞིན་དུ་གྲོགས་མཛོད་ལ༔ ཕྱི་ནང་གསང་བའི་བར་ཆད་
ཐམས་ཅད་ཟློག༔ དགེ་ལེགས་ཡར་ངོའི་ཟླ་ལྟར་འཕེལ་རྒྱས་མཛོད༔ མི་སྲུན་བཀའ་ལོག་དམ་ཉམས་བསྟན་བཤིག་དང་༔ ལྟ་ལོག་ལོག་སྤྱོད་རས་ཆོད་ཟོབ་རྫུན་མཁན༔ སྐུར་འདེབས་གླེང་མོ་
མཁན་དང་སྒྲོ་འདོགས་མཁན༔ མ་ལུས་མ་འགྱང་སྲོག་རྩ་དམར་པོ་ཆོད༔ སྙིང་ཁྲག་ཐང་ལ་ཕོས་ཤིག་ས་མ་ཡ༔ དབང་པོ་བསྣུབ་ལ་སྐྱེ་རྒྱུད་རྩད་ནས་ཆོད༔ དམ་ཚིག་གཉན་གྱི་ཕྲིན་ལས་འདི་
489

གཏེར་ བདུད་འཇོམས་གླིང་པའི་གསུང་། གསར།
བཅོལ་ལོ༔ དམ་ཚིག་དབང་གིས་ཕྲིན་ལས་སྒྲུབ་མཛོད་ཅིག༔ ཚེ་ལོ་ཉི་ཤུ་པ་ལ་མ་ཐུག་བར༔ བཀའ་འདིའི་བསྟན་པ་མི་ནུབ་དར་རྒྱས་མཛོད༔ ཐུབ་པར་སྲུངས་ཤིག་བཛྲ་ས་མ་ཡ༔ ང་ཡི་
ཐུགས་སྤྲུལ་གར་དབང་བདུད་འཇོམས་གླིང་༔ སྐྱེས་མཆོག་དམ་པ་དེ་དང་འཕྲད་པར་ཤོག༔ གསེར་སྨད་རྔ་རོལ་སྟག་རྩེས་སྤྲད་སོ་གྱིས༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔
གཏད་རྒྱ༔ གསང་རྒྱ༔ བཀའ་རྒྱ༔ དགོངས་རྒྱ༔ ཟབ་རྒྱ༔ གཉན་རྒྱ༔ བརྡ་ཐིམ༔ ས་མ་ཡ༔ རྒྱ་རྒྱ་རྒྱ༔ ཞེས་པ་སྔགས་ནག་གར་དབང་བདུད་འཇོམས་རྡོ་རྗེའམ་གླིང་པ་འོད་
གསལ་མི་འགྱུར་རྡོ་རྗེས་གསེར་སྨད་རྔ་རོལ་སྟག་རྩེའི་གཡས་ལོགས་རྡོ་རྗེ་བྲག་ནས་བཏོན་ཏེ་མི་ལོ་བཞི་ལ་བཀའ་རྒྱས་བཏབ་ནས། མཐར་སྨར་སྟོད་འབྲོས་ཕུག་མཁའ་འགྲོའི་འདུ་གླིང་དུ་དག་པར་
ཕབ་པའི་ཡི་གེ་པ་ནི་ཧོར་གྱི་བནྡེ་ཕུན་ཚོགས་བཀྲ་ཤིས་སོ། །དགེའོ། །དགེའོ། །དགེའོ། །སརྦ་མངྒ་ལཾ།།
༈ ཨེ་མ། ཨོ་རྒྱན་ཆེན་པོའི་ཐུགས་ཐིག་ཟབ་མོ་འདི།།
རྒྱས་པར་ཕབ་པའི་སྟབས་ཀ་མ་ལྡན་ཡང་། །གལ་ཆེན་ཐམས་ཅད་ཚང་བར་ཕབ་པ་ཡང་། །ཆད་ལྷག་ཁ་སྐོང་ཙམ་རེ་མ་གཏོགས་པ། །ཕ་ཆོས་བུ་ཡིས་མ་བསླད་ཕྱི་རབས་རྣམས། །ཀུན་གྱིས་
490

៖
སྤངས་པའི་མ་ནུས་སྤྲང་པོ་ང་། །ཕ་ཅིག་ཨོ་རྒྱན་ཆེན་པོའི་གཏེར་དང་འཕྲད། །དྲི་མེད་དམ་ཆོས་རྒྱ་མཚོའི་དགོངས་མཛོད་བརྡོལ། །དཔའ་བོ་མཁའ་འགྲོ་རྒྱ་མཚོས་ i
བུ་ལྟར་བསྐྱངས། །འཁོར་སློབ་སྐལ་ལྡན་ཆོས་ཉིད་བཙན་ས་ཟིན། །དངོས་མེད་ལྷ་འདྲེ་དཀར་ཕྱོགས་ཆོས་ལམ་བཀོད། །སླར་ཡང་ཨོ་རྒྱན་པདྨ་འབྱུང་གནས་ཀྱིས། །ཞལ་གཟིགས་ལུང་བསྟན་
སྨིན་གྲོལ་རྟག་ཏུ་ཐོབ། །དེ་ལྟར་བསམ་ན་སྤྲང་བན་ཞེ་བློ་བདེ། །ཉེས་འགལ་ལྷད་དང་བྲལ་བའི་ཆོས་འདི་ཉིད། །ཨོ་རྒྱན་ཆེན་པོས་མངོན་སུམ་བསྟན་པ་ཡིན། །གཞི་དབྱིངས་བཀོད་པ་ལྷུན་གྲུབ་
གཞལ་ཡས་སུ། །ཆོས་ཉིད་དོན་གྱི་རིག་སྐུ་རང་ངོར་མཇལ། །སྣང་བ་ལྷ་ཡི་ཞིང་ཁམས་ཡེ་གྲུབ་ལ། །ཡེ་རིག་ཆོས་སྐུ་གདོད་མའི་མགོན་པོ་ཡི། །རྩལ་སྣང་སྒྱུ་འཕྲུལ་དྲྭ་བའི་འཁོར་ལོར་རིག།
ལྷ་དང་དཀྱིལ་འཁོར་རང་ངོར་ཐག་ཆོད་དོ། །བྱ་རྩོལ་མེད་པའི་ཆོས་ཉིད་བདག་གིས་རྙེད། །སུ་མ་མགུ་ཡང་རང་ཉིད་ཞེ་བློ་བདེ། །དགེ་འདིས་སངས་རྒྱས་བསྟན་པོ་རབ་རྒྱས་ནས། །ནག་ཕྱོགས་
བདུད་ཀྱི་དབང་པོ་བསྣུབ་གྱུར་ཅིག །སརྦ་མངྒ་ལཾ།།
491
18
ཉིས་བརྒྱ་ ཉེར་ལྔ་བྱོན།
ל

492

ミー